สวิตเซอร์แลนด์ ประเทศที่มีหนี้ครัวเรือนมากสุดในโลก
ถ้าพูดถึง ประเทศสวิตเซอร์แลนด์เรานึกถึงอะไร.. เป็นประเทศที่มีความสุขมากที่สุดลำดับ 5 ของโลก เป็นประเทศที่มีนวัตกรรมก้าวหน้าที่สุดในโลก เป็นประเทศต้นกำเนิดของ Swatch Group บริษัทผู้ผลิตนาฬิกาและชิ้นส่วนนาฬิกาที่ใหญ่ที่สุดในโลก  แต่อีกด้านที่หลายคนอาจนึกไม่ถึง สวิตเซอร์แลนด์ เป็นประเทศที่มีดอกเบี้ยติดลบ หรือ ฝากเงินแล้วเสียดอกเบี้ย และ สวิตเซอร์แลนด์ เป็นประเทศที่มีหนี้สินครัวเรือนมากที่สุดในโลก เรื่องนี้น่าสนใจอย่างไร ลงทุนแมนจะเล่าให้ฟัง
18 ก.พ. 2562

สวิตเซอร์แลนด์ ประเทศที่มีหนี้ครัวเรือนมากสุดในโลก / โดย ลงทุนแมน
ถ้าพูดถึง ประเทศสวิตเซอร์แลนด์เรานึกถึงอะไร..
เป็นประเทศที่มีความสุขมากที่สุดลำดับ 5 ของโลก
เป็นประเทศที่มีนวัตกรรมก้าวหน้าที่สุดในโลก
เป็นประเทศต้นกำเนิดของ Swatch Group บริษัทผู้ผลิตนาฬิกาและชิ้นส่วนนาฬิกาที่ใหญ่ที่สุดในโลก
แต่อีกด้านที่หลายคนอาจนึกไม่ถึง
สวิตเซอร์แลนด์ เป็นประเทศที่มีดอกเบี้ยติดลบ หรือ ฝากเงินแล้วเสียดอกเบี้ย
และ สวิตเซอร์แลนด์ เป็นประเทศที่มีหนี้สินครัวเรือนมากที่สุดในโลก
เรื่องนี้น่าสนใจอย่างไร ลงทุนแมนจะเล่าให้ฟัง
ก่อนอื่นเรามาดูสถิติย้อนหลังหนี้สินครัวเรือนต่อ GDP ของสวิตเซอร์แลนด์ตั้งแต่ปี 2000-2017 กันก่อน
ปี 2000 หนี้สินครัวเรือนต่อ GDP ของสวิตเซอร์แลนด์อยู่ที่ 103.4%
ปี 2010 หนี้สินครัวเรือนต่อ GDP ของสวิตเซอร์แลนด์อยู่ที่ 111.5%
ปี 2017 หนี้สินครัวเรือนต่อ GDP ของสวิตเซอร์แลนด์อยู่ที่ 127.7%
ซึ่งการที่ GDP ของสวิตเซอร์แลนด์ในปี 2017 อยู่ที่ 21.7 ล้านล้านบาท หมายความว่า หนี้สินครัวเรือนทั้งหมดมีจำนวนกว่า 27.7 ล้านล้านบาทเลยทีเดียว
ปัจจุบัน จำนวนครัวเรือนที่สวิตเซอร์แลนด์มี 3.7 ล้านครัวเรือน ก็แปลว่า แต่ละครัวเรือนกำลังมีหนี้สินประมาณ 7.5 ล้านบาท..
ทำไมถึงสูงแบบนั้น?
ย้อนกลับไปในช่วงวิกฤติซับไพร์ม ดอกเบี้ยของธนาคารกลางสหรัฐ (Federal funds rate) ถูกกดต่ำลงไปอยู่ในระดับ 0.00–0.25% ตั้งแต่ปลายปี 2008-2015 พร้อมกับมาตรการอัดฉีดเงินเข้าสู่ระบบ (Quantitative Easing) ทำให้ช่วงนั้น สภาพคล่องในตลาดการเงินสูงมาก
The Swiss National Bank ซึ่งเป็นธนาคารกลางของสวิตเซอร์แลนด์เป็นหนึ่งในธนาคารกลางที่ดำเนินนโยบายการเงินแบบผ่อนคลายด้วยการลดอัตราดอกเบี้ยลงเช่นกัน
อัตราดอกเบี้ยนโยบายที่สวิตเซอร์แลนด์ถูกลดลงมาเรื่อยๆ จนติดลบช่วงปลายปี 2014 และปัจจุบัน อัตราดอกเบี้ยดังกล่าวอยู่ที่ -0.75%
การกำหนดนโยบายดอกเบี้ยติดลบของธนาคารกลาง ก็เพื่อต้องการให้ธนาคารพาณิชย์ปล่อยกู้มากขึ้น
กรณีนี้ ถ้าธนาคารพาณิชย์สวิตเซอร์แลนด์ต้องการฝากเงินกับธนาคารกลาง 1,000,000 ฟรังก์สวิส สิ้นปีธนาคารพาณิชย์จะได้เงินคืน 992,500 ฟรังก์สวิส เนื่องจากการฝากเงินต้องเสียดอกเบี้ยให้ธนาคารกลาง -0.75% นั่นเอง
พอเรื่องเป็นแบบนี้ ธนาคารพาณิชย์ในสวิตเซอร์แลนด์จึงอยากที่ปล่อยกู้ให้แก่ลูกค้ามากขึ้น ประกอบกับการที่อัตราดอกเบี้ยอยู่ในระดับต่ำ ทำให้ภาคครัวเรือนของสวิตเซอร์แลนด์มีการก่อหนี้กันมาก
ทั้งการก่อหนี้เพื่อการบริโภคและเก็งกำไรอสังหาริมทรัพย์
จนตอนนี้หนี้สินต่อครัวเรือนของประเทศสวิตเซอร์แลนด์มีอัตราที่สูงที่สุดในโลก
ปิดท้ายด้วยข้อมูลที่น่าสนใจ
ในปี 2560 สำหรับประเทศไทย
รายได้เฉลี่ยต่อครัวเรือนของคนไทยอยู่ที่ 27,000 บาท
ขณะที่หนี้สินแต่ละครัวเรือนอยู่ที่ 178,000 บาท
หรือหนี้สินมากกว่ารายได้ประมาณ 6.6 เท่า
แต่สำหรับสวิตเซอร์แลนด์
รายได้เฉลี่ยต่อครัวเรือนของคนสวิตเซอร์แลนด์อยู่ที่ 217,000 บาท
ขณะที่หนี้สินแต่ละครัวเรือนอยู่ที่ 7.5 ล้านบาท
ซึ่งทำให้หนี้สินนั้นมากกว่ารายได้เกือบ 35 เท่าเลยทีเดียว..
----------------------
สวิตเซอร์แลนด์ เป็นประเทศที่มีหนี้ครัวเรือนมากสุดในโลก ส่วน ไอร์แลนด์ เป็นดินแดนแห่งหนี้ อ่านเรื่องนี้ได้ที่ 
โหลดแอป blockdit ได้ที่ 
สั่งหนังสือลงทุนแมน เล่ม 8 ได้ที่
Lazada 
Shopee 
----------------------
References
-
-
-
-
-
-
-
-
-
-